8. ΑΝΑΓ. ΝΟΜΟΣ υπ’ αριθ. 552 της 26/26 Σεπτ. 1945 Περί τροποποιήσεως του Νόμ. 3711/1928 «περί καταστατικού χάρτου του Ελλην. Ερυθρού Σταυρού» και συμπληρώσεως του υπ’ αριθ. 70/1944 Α. Νόμου «περί ανασυγκροτήσεως του Δ. Συμβουλίου του Ελλ. Ερυθρού Σταυρού». Άρθρ.1.-(Αντικαθίσταται το άρθρ. 1 του Νόμ. 3711/1928 περί καταστατικού χάρτου του Ελληνικού Ερυθρού Σταυρού). Άρθρ.2.-(Προσωρινής ισχύος). Άρθρ.3.-Τα καθ’ οιονδήποτε τρόπον εκλεγέντα μέλη του Σωματείου του Ελληνικού Ερυθρού Σταυρού από 11 Μαρτ. 1943 και εντεύθεν θεωρούνται από της δημοσιεύσεως του παρόντος αυτοδικαίως αποβαλόντα την ιδιότητα ταύτην και διαγεγραμμένα. Άρθρ.4.-Ο δυνάμει του υπ’ αιρθ. 3085/1942 Α. Νόμος «περί συστάσεως και λειτουργίας Ελληνικού Ερυθρού Σταυρού εν τη Αλλοδαπή» ιδρυθείς εν Λονδίνω Ελληνικός Ερυθρός Σταυρός συγχωνεύεται από της δημοσιεύσεως του παρόντος μετά του εν Αθήναις Ελληνικού Ερυθρού Σταυρού, όστις και αναλαμβάνει ολόκληρον το ενεργητικόν και παθητικόν εκείνου άνευ τινός διατυπώσεως. Ουδείς οργανισμός υπό το όνομα Ελληνικός Ερυθρός Σταυρός δύναται να ιδρυθή εκτός του Κράτους, πάσαι δε αι εκ του Καταστατικού απορρέουσαι εξουσίαι του Διοικητικού Συμβουλίου του Ελληνικού Ερυθρού Σταυρού εκτός του Κράτους ενεργούνται υπό του εν Αθήναις Κέντρου δι’ ειδικών επί τούτω Επιτροπών συμφώνως τω Καταστατικώ. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 